
PROOEMIUM. 


liocum  electurus,  ile  quo  inauguralem  meam  disserta- 
tionem scriberem,  sicuti  fieri  solet,  diu  in  cunctando 
dubitandoque  versatus  sum.  Quid?  Ratione  inita  et 
subducta  in  medium  profers  banc  antiquam  historiam 

de  morbo  cardiaco?  Sic  locuturis  vero  respondebo,  hoc 

♦ 

malum,  de  quo  niliil  amplius  audiatur,  nequaquam  esse, 
antiquum,  quippe  Seidlitzius,  medicus  nosocomii  ma*- 
ritimi  Petropolitani , docuit  Pleuritidem  exsudatoriam 
sanguinolentam  in  homine  scorbuto  affecto  morbum  car- 
diacum veterum  fuisse.  Maxima  cum  diligentia  hujus 

I 

morbi  descriptionem  Caeli  i Au relian  i comparavit^  cum 
multis  casibus  illi  valde  similibus,  quos  accurate  obser-. 
vandi  facultas  ei  data  est.  Sed  hic  doctissimus  vir  ae- 
quabilitatem morborum  amborum  non  facile  reperire  po- 
iuisset,nisi  Cael.  Aurelianus  auctor  gravissimus  fuisset, 
qui  succo  et  sanguine  malum  adumbrat  quam  diligen- 
tissime et  cura  admiratione  digna,  quamquam  usus  di- 
ctione, quae  non  est  bona,  ornata,  latina:  quamobrem 
aetatis  mediae  medici  scripta  hujus  auctoris  non  aesti- 
maverunt atque  eorum  lectionem  nimis  neglexerunt. 
Huic  auctori  soli  Seidlitzius  adhaesit,  etsi  alii  veteres 
eodem  de  morbo  scripserunt,  uti  Actius  Amideus, 

Areiacus  Cappatlox,  A.  C.  Celsus,  Claud.  Gale- 
nus. In  recentioribus  auctoribus  nihil  invenimus,  id  ' 
enim,  quodForestus  de  sudore  cardiaco  et  critico  ait, 
ex  C.  Aureliani  descriptione  hausit.  Itaque  hujus 
quaestionis  scriptum  S ei  d 1 i tz  i i fundamentum  jeci,  prae- 
' te^  hoc,  quod  veteres  nobis  tradiderunt.  Quantum  au- 
tem ausus  sim  suscipere  negotium , quam  multis  hoc  sit 
implicitum  difficultatibus,  nemo  me  scit  melius.  At  vi- 
res meas  qualescunque  volui  potius  exercere,  quam  com- 
mentationem omnibus  numeris  absolutam  exhibere. 
Quamobreni  hoc  primum  meum  opusculum,  utpote  ex 
imbecillibus  viribus  tironis  ortum.  Lector  Benevole,  ex 
aequo  judices,  te  rogatum  velim.  • — 

HISTORIA. 

Morbus  cardiacus  a saeculo  tertio  ante  usque  ad 
' secundum  post  Christum  natum,  itaque  per  quingentos 
annos  late  vagatus  est  atque  multos  homines  oppressit, 
qui  vel  ejus  vehementia  vel  imprudentia  falsaque  thera- 
pia medicorum  perierunt*  Etenim  sententiae  hoc  de 
morbo  maxime  variae  fuerunt,  ut  facile  cogitari  potest, 
quoniam  physiologia  his  temporibus  valde  jacebat  et  fri- 
gebat; atque  variae  illae  et  falsae  sententiae ‘secum  tu- 
lerunt perquam  varios  curandi  modos.  Veteres  censuc- 
runt  cor  esse  centrum  vitae,  unde  functiones  omnes  e.\- 
sistant,  esse  sedem  animae.  »Est  autem  cor  praestans 
atque  salutaris  corpori  particula,  praeministrans  omni- 
bus sanguinem  membris  atque  spiritum.»  C.  Aurei. 
Quamobrem  admirari  non  possumus,  proximam  causam, 
nisi  sit  inventa',  tandem  in  corde,  illo  vitae  fonte,  quae- 
sitam atque  ex  sententia  illorum  etiam  inventam  esse. 
Nostris  quoque  temporibus  omnia,  quae  declarari  non 

potuerunt,  nervo  sympathico  tributa  sunt.  Quo  magis 
veteres  multos  morbos  illo  communi  nomine  complexi 
sunt.  At  vero  idiopathicum  morbum  adfuisse  demon- 
strat controversia  veterum,  utrum  febricitent  cardiaci, 

' nec  ne,  de  quo  infra  locuturi  sumus.  Saepe  enim  mor- 
bus exortus  ex  aliis  atque  symptomaticus  spectatus. 

Quidam  sedem  satis  bene  cognoverant,  ut  videmus 
ex  C.  Au  rei  iano  dicente:  «Aliqui  denique  alios  ex  corde 
alios  ex  membrana,  quae  cor  circumtegit,  ajunt,  diapho- 
resi  (morbo  cardiaco)  vexari:  et  propterea  eos,  qui  ex 
membrana  cordis  solvuntur,  adjuncto  dolore  laborare, 
qui  punctionibus  crebrum  aegrum  afficiat:  eos  vero,  qui 
ex  corde,  gravedinem  solam  sustinere.»  Erasistratus 
et  Asclepiades  dixerunt  cor  praepati : alii  diaphragma, 
alii  pulmonem  atque  jecur.  — His  praemissis  ad  morbi 
symptomata,  quae  nobis  hoc  in  morbo  occurrunt,  accu-)- 
ratius  recensenda  jam  progrediamur. 

SYMPTOMATOLOGIA. 

Aegroti  sentiebant  imbecillitatem  et  virium  infirmi- 
tatem, animo  fracto  et  demis~so  erant,  desperantes,  saepe 
gemebant  et  suspirabant,  taedium  ciborum,  magnam  vero 
sitim  habentes.  Vox  erat  tremula  atque  iri  universum 
loquebantur  breviter  neque  libenter,  quum  maximo  so- 
lum cum  labore  respirare  possent,  oppressio  scilicet  pe- 
ctoris et  praesertim  praecordiorum  aderat.  Aliquando 
humecta  lingua  erat,  interdum  vero  arida  et,  sicca  atte- 
stante  desiderio  frigidi  potus.  Sic  fere  C.  Aurelianus. 
Lingua  est  aspera,  sicca,  fusco  colore,  Are taeus  inquit. 
Aegri  non  dormiunt,  vel  paulum,  sed  somnus  non  re- 
creat, perpetua  anxietate  excruciati.  Pulsus  est  parvus, 
celer,  tremulus  Aretaeo,  c.xiguus  et  imbecillus  Celso, 

vix  sentiri  potest  Aetio  auctore.  Secundum  C,  Aurei, 
«pulsus  densus,  celer,  parvus,  imbecillis,  inanis  ct  quasi 
fluens;  increscente  passione  etiam  demersus,  obscurus, 
tremulus  et  formicabilis  ct  inordinatus  ac  deserens. « 
Hi  ptodromi  fuisse  videntur,  Aurelianus  enim  loqui- 
tur de  signis  cardiacae  passionis  futurae  ct  discernit  eos, 
qui  in  passionem  declives  atque  proni  sunt,  ab  illis,  qui 
sunt  jam  in  eadem  constituti  atque,  ut  ex  therapia  con- 
cludere debemus,  per  aliquot  dies,  aliquando  vero  etiam 
per  horas  viginti  quatuor,  — post  quas  stadium  acces- 
sionis passionis  exstitit. 

Cubita,  tibiae,  genua  sunt  gelida  et  stupida  et  A eti  u s 
contendit  extremitates  gelidas  fuisse,  contra  in  visceribus 
ardorem  igneum.  Cutis  sicca  est,  sed  subito  prorumpit 
sudor  gelidus  et  tenax  per  totum  corpus.  Quibusdam 
primum  cervice  tenus  et  vultum,  parvus,  teiluis,  aqua- 
tus; dehinc  per  totum  corpus  plurimus  ac  tunc  crassus 
ct  fractuosus,  viscosus  vel  male  redolens,  tanquam  lo- 
tura carnis.  Cael.  Aurei.  Sudor  antem  supra  consuetu- 
dinem et  modo  et  tempore,  ex  toto  thorace  et  cervicibus, 
atque  etiam  prorumpit  pedibus  tantummodo  et  cruribus 
siccioribus  atque  frigentibus.  Celsus.  Eundem  sudo- 
rem immodicum  commemorant  Galenus,  Aretaciis, 
Aetius,  quamobrem  morbus  nomen  diaphoresis  ac- 
cepit. Respiratio  anhela  est,  parva,  insustentabilis,  aegri 
inspirare  tamen  valent  ex  intimo  sine  dolore.  Hebetes 
dolores  sentiunt  sub  sterno,  in  regione  praecordii,  anxie- 
tas’magna  non  desinit,  somnus  quisque  deest,  sensorium 
est  integrum  usque  ad  mortem,  quod  molestias  auget  ct 
in  ultimo  tantum  momento  vitae  hallucinationes  obser- 
vasse se  contendit  Cael.  Aurei.  In  initio  stare  pos- 

sunt,  attamen  recumbunt  magis  libenter  in  tergo  atque 
omnis  motus,  sin  etiam  minimus,  animi  deliquia  efficit. 
Translati  aegrotantes  ex  lecto  ad  lectum  sentiunt  defe- 
ctionem atque  parvo  motu  asperata  passionis  est  ma- 
gnitudo. Augetur  solutio  meatu  quolibet.  Aurei.  Si 
iterum  jacent,  ad  se  quoque  redeunt.  Hic  etiam  ut  su- 
pra adest  taedium  ciborum  et  desiderium  potus,  eadem 
vox  tremula,  rauca,  musculi  sunt  vel  rigidi  vel  laxi. 
Sudore  manant,  ora  pallida,  ocnli  concavi  sunt,  linguae 
et  cutis  temperatura  valde  comminuta  est.  Anxietas 
crescit,  labia  tremunt,  unguium  uncatio  fit,  quam  Graeci 
vocant  yqvnaxjtv,  rugositas  superficiei  corporis  atque  tot 
dolores  cruciatusque  solvit  tandem  mors,  ultima  meta 
malorum.  Corpus  mortuum  cum  cibo  inanimato  atque 
insensibili  tegmine  deposito  Aurelianus  comparat. 

Si  vero  aegroti  meliores  fiunt,  sudor  remittit,  frigus 
mitigatur,  calor  vitalis,  temperatus,  aequabilis  redit,  vox 
magis  sonora  est,  facies  plenior  vigoris,  respiratio  non 
est  tam  impedita,  pectoris  oppressio  sinit.  Somnus  ae- 
grum complectitur,  ex  quo  solutus  recreatum'  se  sentit. 
Aurelianus  dicit  «pulsus  resurgit,  corpus  frigus  fran- 
gitur et  difficultas  respirationis  diminuitur,  accedente 
animi  quadam  securitate,  somnus  quoque  altior,  tanquam 
post  laborem  dormientium.»  Sed  hactenus  de  s^^mpto- 
matibus  veteres;  nihil  amplius  de  vario  decursu,  de  pro- 
gnosi accurata,  nedum  necropsia  scriptum  est,  nam  hic 
nobis  occurrit  superstitio,  quae  interdicebat,  ne  corpus 
mortuum  secaretur. 

Celsus  ait:  «Acuti  morbi  genus  est,«  si  lectio  recta, 
legi  enim  quoque  potest,  at  ubi  id  morbi  etc.  Ex 
praeparationibus,  quas  curatio  postulavit,  violemus  qui- 

dem,  genus  quoque  morbi  fuisse,  quod  longius  du- 
raverit. 

\ 

AETIOLOGIA. 

Secundum  Caelium  A ur  el  i a n u m jugis  indigestio 

r 

vel  vinolentia,  aut  moestiiudo  vel  timor,  aut  consuetudo 
post  cibum  in  lavacra  eundi  aut  post  [coenain  vomendi 
hujus  morbi  causae  sunt.  Scimus  ex  Horatio  et  aliis 
solitos  esse  veteres  durante  coena  et  post  vomere,  ut 
stotnachum  plenum  exonerarent,,  cumqne  denuo  imple- 

4 

rent,  quo  consilio  in  tricliniis  vasa  erant  posita.  Con- 
cludere possumus,  quanta  fuerit  luxuria  his  temporibus, 
quaeque  inde  praedispositio  ad  dyscrasiae  morbos  eva- 
serit. Vomunt  ut  edant,  edunt  ut  vomant,  inquit  Se- 
neca, nec  semel  factum  esse  videtur,  ut  pleni  cibis  et 

\ 

vino  in  mensam  vomerent,  ut  nos  docet  Cic.  de  fin.  2. 
8.  »nolim  mihi  fingere  asotos,  ut  soletis’,  qui  in  mensam 
vomant  et  qui  de  conviviis  auferantur  crudique  postridie 
se  rursus  ingurgitent.»  Huc  accedit  mos  veterum  post 
cocnam  lavacris  et  his  quidem  calidis  uti,  nam  frigida 
erayt  obsoleta,  atque  constat,  temporibus  Hi  p p o c r a t i s, 
quibus  frigida  in  usu  erant,  cardiacum  morbum  non  ex- 
stitisse. Quae  causae  necessario  efficiebant  laxitatem 
totius  corporis  et  nervorum  torporem.  Galenus  addit 
nimiam  abs'tincntiam  nutrimenti,  continua  sanguinis  pro- 
fluvia ac  si  nimiae  excretiones  praecesserant.  — Viri 
saepius  quam  mulieres  morbo  cardiaco  correpti  sunt, 
atque  qui  pleni  et  calidi  corpore  robusto,  sed  etiam  qui 
tenues  et  valetudine  haud  firma,  pingues  ct  quorum  vi- 
res morbis  aliis  jam  affectae  erant.  Est  autem  tempore 
'veris  ct  aestatis  exortus. 

CURATIO. 

Indicatio  prima.  Medicorum  antiquorum  vehemen- 
ter interfuit^  quam  plurimum  impedire  sudorem  et  si- 
stere. Celsus  igitur  commendat  adstringentia  et  acria 
cataplasmata  in  regione  praecordiorum,  ponenda,  oleo 
acerbo,  melino,  rosarum,  myrteo  ungendas  partes  atque 
horum  ccrat^  irnponcmda.  Aretaeus  aegris  tantum 
dat  vini,  quantum  bibere  volunt,  sed  in  alio  loco  pri- 
mum calidum,  tunc  demum  frigidum'  adhiberi  jubet. 
Credo  hos  medicas  id,  quod  voluerint,  consecutos  osse, 
quippe  quum  nos  quoque  in  colliquationibus  hoc  reme- 
dio utamur;  atque  vinum  eo  magis  in  loco  fuit,  quod  ' 
a nobis  in  putrido  typho,  in  scorbuto,  post  haemorrha- 
gias  adhibetur.  Celsus  tamen  cautior  est  et  jubet, 
quando  nobis  necesse  sit,  ad  vinum  festinare,  si  aeger 
sit  defectus  ut  sustentetur.  Vide  indic,  sec.  lAi  ambo 
aquam  frigidam  remedium  salutare  existimant.  Spongiae 
in  aquam  frigidam , immissae  in  faciem,  collum,  per  to- 
tum pectas  imponebantur,  saepe  cum  aceto  mixtam;  alii 
in  eandem  aegros  ipsos  deposuerunt,  quod  Cael.  Aurei, 
non  probavit.  Haec  res  revocat  mihi  in  memoriam 

, f 

Priessnitzium,  qui  tamen  horum  antiquorum  scripta' 
non  legit,  quamobrem  gloriam  ejus  imminuere  nolumus. 
Suum  cuique.  Discimus  vero,  illis  temporibus  hydrppa- 
tbicos  minus  quidem  perfectos  fuisse.  --  Seidlitzius 
dicit,  veteres  medicamenta  per  os  non  dedisse,'  sed  er- 
rat; Cael.  Aurei,  quidem  non  dedit  sed  Galenus  de 
Theriaca  ad  Pisonem  p.  96  eahi  laudat,  si  vinum  nihil- 
valeat,  viribus  sudore  multo  et  continuo  collapsis. 
Electuarium  Theriacum  adstringentia  quidem  et  car- 
diaca sic  dicta  in  se  continet  j atque  ingredientia  singu- 

laria  accuraiius  spcciantcs  concedere  debemus,  illud  sine 
utilitate  non  fuisse,  non  sudorem  prohibens,  sed  diathe- 
sin  scorbuticam  corrigens,  quum  utique  in  scorbuto  etiam 
adhibeamus  rad.  Angelicae,  Serpentariae,  cort.  Cinna- 
momi, Scillam  aliaque  ejusdem  generis.  Si  igitur  Ga- 
lenus dictum  Brownii  «Opium  mcherclc  non  sedat-c 
divinasfset,  dimisisset  ex  Elextuario  Theriaco  Opium  et 
tamen  'salutare  fuisset.  — 

Aerem  purum  et  caloris  expertem  commendant. 
Aegrotus  levi  veste  debebat  esse  contectus,  lectos  plumis 
differtos,  quos  luxuries  jam  introduxerat,  submoverunt 
atque  aperuerunt  fenestras,  ut  esset  cubiculum  frigidum 
et  perflatus  aeris  aegrum  tangeret.  Hoc  audax  esse  no- 
bis videtur,  sed  si  respicimus  calidum  coelum,  jure  sic 
egerunt  illi,  atque  in  universum  aer  purus  sub  omnibus 
conditionibus  et  regionibus  gravis  et  salutaris,  ct  potis- 
simum apud  nos,  ubi  temperies  coeli  non  concedit,  ut 
calidus  aer  directe  cubiculo  adducatur;  quantopere  vero 
isti  antecellunt  medicos  aetatis  mediae  usque  ad  saecu- 
lum XVIII.,  qui  in  quoque  morbo  etiam  maxime  inflam- 
matorio, lectos  ad  lectos  cumularunt  atque  aegrotos  mi- 
serandos insuebant.  Sudor  anglicus,  qui  magna  cum  ve- 
hementia eorum  temporibus  grassabatur,  cujus  similitu- 
dinem apertam  illustrissimus  Heclicv  docuit  et  qui  rheu- 
matica natura  tantum  a morbo  cardiaco  recessit,  non 
tam  multos  homines  abstulisset,  si  medici  illius  aetatis 
scripta  Aureliani  aliorumque  legissent  ct  praecepta  se- 
cuti essent;  sed  aegri  per  horas  viginti  quatuor  sudore 
debebant  madere,  illis  censentibus  morbosam  materiem 
ex  corpore  pellendam,  atque  huic  proposito  adjumentum 
exhalationis  optimum  medium  existimantibus,  id  quidem 

depellere,  quod  morbi  sit  causa.  Dederunt  quidem  re- 
media, .sed  dissimili  diaeta  neque  ut  aegros  corroborarent 
ct  corporis  laxitatem  tollerent.  Cogitatione  rationem 
medendi  sibi  fingere,  hujus  rei  locos  proferre  liceat. 
De  sudore  anglico  dicit  Stapbortius:  „Wcnn  dat  ver- 
sehen  wiirdc,  dat  se  de  Hande  oder  Votben  utli  der 
Decken  steckende,  so  waren  se  todt.«  Krbll  vero  me- 
lius intellexit,  loquens:  «Das  man  den  Kranken  warm 

helt,  vor  dem  Luft  bewart,  scbwitzen  lest,  ist  rccbt  und 
wobl  getban,  wils  sclbst  rathen,  bit  aber  lleyssig,  vvolt 
damit  eyn  mass  und  unterscheyd  baben.  — Zudem  vvolt 
ich  geren  vvissen,  aus  vva.s  ursach  der  Kranck  XXIV 
stundt  solle  scbwitzen  an  unthcrlass?  Ja,  vVans  eyn 
Pferd  oder  Oebs  \vere«  — Antiqui  vero  medici  bene 
cognoverunt,  usu  opii  ct  vini  nequaquam  caloris  externi 
usum  conjunctum  esse.,  ' , 

Folia  myrti  et  absinthii,  succum  expressum  acaciae 
Aegyptiacae,  succum  uvarum  immaturarum,  ex  foliis  ro- 
sarum expressum,  alumen  per  totum  pectus  imponebant. 
Aret.,  Caelius  Aurei,  jubent,  corpus  pulvere  rosarum 
siccarum,  corticis  granatorum,  succi  acaciae,  alumine 
pulverato  conspergi;  Celsus  foliis  pulveratis  myrrbae 
ct  rubi,  pulvere  faecum  vini  siccarum.  His  adstringen- 
tibus  sudorem  vincere  voluerunt  et  ut  plane  absorbere- 
tur, partes,  quae  sudori  pronae  erant,  creta  Leninia,  calce 
exstincta,  farina,  gypso  consperserunt. 

Indicatio  secunda  fuit,  vires  vitales  incitare  ct  su- 
stentare. Ilac  ratione  nutrimenta  roborantia  dederunt, 

, V 

aegroti  debebant  edere  saepe  die  ac  nocte  neque  tamen 
multum,  quia  censuerunt,  stomaclto  cibis  impleto  corpus 
quoque  corroborari.  Cibi  ipsi  facillimi  ad  concoquen- 

dum  aegro  viribus  collapsis  cum  vino  miscebaiiiur  sub 
forma  pultis.  Vitella  ovorum  praebebant  non  prorsus^ 
tosta,  panem  vino  tinctum : in  initio  frigida , in  seriore 
decursu  moi*bi  calida  puls  erat,  item  cetera,  vinum  in 
nive  refrigeratum.  Sic  Galenus  et  Celsus;  atque  hic 
dedit  acerbi  et  tenuis  duas  usque  ad  tres  heminas  die  et 
nocte,  fere  tres  libras,  plus  etiam  si  corpus  majus  fuit, 
quod  nobis  quidem  nimium  videtur.  Contra  Aretacus 
humanior  fuit,  nunquam  plus  quam  unam  cotylam,  quae 
vix  heminam  excipit,  praebens  jucundi  non  valde  ad- 
stringentis  fortisque  vini,  atque  idem  commendat  Chium, 
Lesbium,  Surrentinum  et  Fundanum;  Cael.  Aurei.  Sa- 
binum et  Falernum,  quae  fortiora  et  crassiora  erant, 
adjungit. 

Ut  secundam  indicationem  amplius  persequantur, 
fortiores  excretiones  evitant,  quam  ob  causam  non  ad- 
hibent purgantia  et  tunc  demum  clysmata,  si  faeces  diu- 
tius-retentae  sunt  et  induratae.  Fuerunt  quidem,  qui, 
iit  Asclepiades,  dederint  ohov  rt-d-aXaaacofx^vov , mi- 
xturam vini  et  aquae  marinae  et  acria  clysmata,  propter 
quae  ab  A reta  eo  et  Cael.  Aurei,  vituperantur,  atta- 
men injuria.  Sanguinis  detractionibus  usi  sunt,  sed  cau- 
tissimi fuerunt,  ne  vires  aegri  debilitarent  ct  animi  deli- 
quia efficerent.  Aurelianus  repudians  dicit,  venaese- 
etionem  nihil  ab  jugulatione  differre. 

Etiam  externa  incitamenta  in  usu  fuerunt.  Bulbi 
recentes  cum  pipere  ct  faece  aceti  mixti  cataplasmata  in 
pedibus  imponebantur.  Bulbi  contusi  in  corpus  conterc- 
* bantur,  ut  calor  rediret  ac  stomachus  confirmaretur  ct 
vasa  vim  iterum  acciperent.  Denique  Aretacus  suadet, 
ut  aegrotis  animum  addamus  per  colloquia  ct  voluptate 

afficiamus  ac  spem  valetudinis  demus  lectum  bene  insti- 
tutum ita  ponamus,  ut  coelum  intueantur  et  prospiciant 
prata,  fontes,  fluvios  lenes,  quibus  rebus  delectentur  at- 
que a viribus  naturae  denuo  animentur,  cubicula  insu- 
per floribus,  foliis,  frondibus  conspergamus,  qua  ex  re 
intelligimus,  hunc  medicum  tam  humanum  quam  erudi-' 
tum  fuisse. 

Si  nunc  comparatio  et  contentio  quaedam  fit  morbi 
cardiaci  cum  statim  sequente,  negabimus,  morbos  inter  se 
aequales  esse.  , 

PERICARDITIS  EXSUDATORIA  SANGUINOLENTA 
IN  HOMINE  SCORBUTO  AFFECTO. 

Ut  accuratius  morbum  describamus,  liceat  duo  po- 
nere, stadia,  quae,  etsi  non  semper  et  ubique  observantur, 
tamen  plerumque  occurrunt:  nunc  enim  repente  atque 
subito  magna  cum  vi  malum  irruit,  nunc  invasionem  ip- 

. J 

sam  prodromi  quidam  praeire  consueverunt.  * Sunt  illa 
stadia  facile  distinguenda  haec; 

, I.  stadium  prodromorum,  sive  morbi  incipientis. 

II.  stadium  insultus  seu  accessionis  seu  morbi  de- 
clarait.  ' 

Contemplemur  igitur  morbum  secundum. 

Stadium  P r o d r o m p r u m, 
quod  ex  variis  causis  varium  se  ostendit.  Incipit  cum 
febre  synochali,  praesertim  quum  refrigeratio  praecessit, 
aegrotus  vehemente  horrore  afficitur,  et  vix  et  tarde  ca- 
lor naturalis  redit,  quo  regresso  vero  pectoris  oppressio 
atque  saepe  post  nonnullas  horas  vera  accessio  advenit, 
aliquando  tamen  non  tam  celeriter,  sed  febris  quatuor 
vel  quinque  accessiones  facit,  quae  observantur,  si  con- 
tentio corporis,  ebrietas,  oncratio  ventriculi  causae  fue- 

nuit.  Membra  gravantur,  aegroti  fractas  ct  affectas  vi- 
res suas  sentiunt  atque  nngnain  oppressionem  vel  per 
totum  pectus,  vel  sub  sterno  vel  in  regione  praccortlio- 

r\im  sine  doloribus  acribus;  respiratio  est  difficilis,  atta- 

\ 

men  ex  intimo  spiritum  trahere  possunt,  ingemunt  atque 
in  vulfu  eminet  desperatio  et  anxietas  maxima  , qua  li- 
berari student  per  frictiones  pectoris  manibus,  et  qui 
cupiant  sanguinis  detractionem  dicentes,  omnem  sangui- 
nem sibi  ad  pectus  affluxisse.  Simul  jacent  tranquilli  in- 
tergo , caput  re  — et  deponunt.  Magnum  desiderium 
frigidi  ac  aciduli  potus,  sed  taedium  ciborum  habent. 
Facies  et 'cutis  est  modo  frigida  et  sicca  ac  tum  sequi- 
tur sudor  gelidus,  viscosus,  pinguis,  modo  turgescens, 
arida.  Pulsus  est  varius,  modo  frequens,  parvus,  densus, 
tremulus  in  gelida  cute,  itemque  in  morbo  cardiaco, 
nam  Aurelianus  ait,  «manifeste  atque  prompte  in  ini- 
tiis accessionis  articuli  frigidi  reperiuntur  ct  pulsus  bu- 
' milis  et  imbecillus«  — modo  in  turgescentia  fortis;  lin- 
gua modo  sicca,  et  aspera,  modo  ct  quidem  serius  fri- 
gida, humecta,  alba.  Alvus  est  inflata,  aegroti  habent 
obstructionem,  excretio  urinae  rara  est.  Somnus  aut 
prorsus  deest,  aut  interpellatus,  sensorium  ut  semper  in- 
tegrum est  atque  quaestionibus  respondetur  optime,  sed 
brevibus  verbis,  quum  aegroti  non  libenter  loquantur  ct 
morosi  sint,  vitam  desperantes  neque  raro  mortem  sibi 
optantes.  In  nonnullis  ensibus  tussis  obvia,  quae  nos 
sollicitat  ad  plcuritidem  vel  pneumoniam  suspicandum; 
sed  in  nostro  morbo  sputum  sanguineum  et,  venaese- 
ctione  instituta,  crusta  inflammatoria  desunt,  Aliquando 
etiam  hoc  stadium  in  conspectum  venit  sub  forma  febris 
intermittentis  perniciosae,  atque  usus  corticis  Chinae  aut 

alia  febri  fuga  nullam  uiiliialom  afferunt;  symptomata 
propria,  oppressio  pectoris  etc.  tum  duces  nobis  sunt. 
Si  febris  cessat  atque  aegroti  satis  bene  valent,  falli  non 
debemus  neque  minus  cautiores  esse;  subito  enim  irruit 
accessio,  quae  nunc  non  parvo  periculo  est  conjuncta. 
Ubi  aeger  in  tuto  esse  videtur,  Celsus  dicit,  verendum 
tamen  est,  ne  in  eandem  imbecillitatem  cito  recidat. 
Spatium  hujus  periodi  aut  brevius  aut  longius:  tum  ab- 
solvitur aliqtiot  horis,  tum  pluribus  'diebus,  quin  hebdo- 
madibus. Prodromos  excipit. 

Stadium  accessionis. 

Febris  increscit,  respiratio  frequentissima  et  anhel-a, 
inordinata  et  levis  est,  anima  respirata  frigida,  tempera- 
tura linguae  et  cutis  comminuta;  extremitates  sudore 
gelido,  male  redolente  eiquc  Simili,  quocum  Cael.  Au- 
relianus comparat,  obtectae  sunt,  itemque  frons,  facies 
tota,  pars  corporis  superior;  quo  aucto  anxietas  major 
fit  propter  magnam  pectoris  oppressionem.  In  aegrotis 
est  imago  miseranda  maximi  cruciatus,  nimirum  gemunt  < 
atque  jacent  vel  tranquilli  in  tergo  vel  in  latere  sinistro 
aut  praesertim  in  fortiore  accessione  jactantur,  pallent 
atque  languent.  Pulsus  parvus,  vacuus,  frequeiUissimus, 
myurus  est,  vibratio  cordis  sentiri  quidem  potest,  sed 
potius  audiri.  Percussio  in  omnibus  regionibus  pectoris 
sonora  est,  excepta  ea  cordis,  ubi  obtusa.  Alvus  neque 
inflata  neque  in  impressione  dolens,  quum  vero  aegroti 
imprimitur  regio  hepatis  et  praecordiorum,  intolerabili 
dolore  afficitur  et  loquitur,  vocem  se  deficere.  Porro 
observamus  eadem  symptomata,  quae  in  prodromis,  ean- 
dem morositatem  et  desperationem,  vocem  fremuUm,  im- 
becillam, raucam,  tanquam  ex  sepulcro  sonantem,  idem 

tlesiderlum  poius,  taedium  ciborum.  Apparent  remissio* 
nes,  quas  fortiores  exacerbationes  sequuntur;  denique 
mors  finis  miserae  vitae  advenit,  quum  hoc  in  stadio 
exitus  in  salutem  rarissimus  sit. 

EXITUS. 

Reditus  ad  salutem.  — Pulsus  resurgit  et  approxi- 
mat normali,  oppressio  pectoris  diminuitur,  quapropter 
etiam  anxietas  cessat.  Lingua  atque  cutis  est  calida, 
transpiratio  emergit.  Nunc  somnus  recreat,  respiratio 
est  minus  impedita,  etiam  febris  desinit.  Si  vero  aegroti 
imbecillitate  laborant,  status  fallax  est  atque  hoc  demum 
optimum  signum  salutis  est,  ut  se  ostendat  scorbutus 
verus  sub  forma  vel  extravasationis  sanguinis  in  pilorum 
radices  extremitatum  inferiorum,  quas  Lind  nominavit 
Stippehen,  vel  sugillationum  vel  indurationis  telae 
cellulosae  similis  duritiei  cerae.  Seidlitzius  tamen 
hoc  signum  in  uno  casu  feliciter  finito  non  commemoravit 
atque  aut  oblitus  est,  aut  morbus  alio  quoque  modo 
prospere  cedere  potest.  Tunc  scorbutus  regularem  de- 
cursum capit  atque  sanandus  est,  quum  cor  non  amplius 
in  periculo  sit;  saepe  vero  tendit  non  ad  locos  consue- 
tos, sed  ad  hepar,  pulmones,  splenem  atque  oriuntur 
morbi  harum  partium.  Aliquando  febris  transit  in  ty- 
phum et  ita  mortem  efficit. 

Exitus  in  mortem,  — Symptomata,  quae  lugubrem 
morbi  exitum  portendunt,  potissimum  haec  sunt:  pulsus 
arteriarum  et  cordis  paene  evanescit,  facies  hippocratica 
cernitur,  oculi  sunt  concavi , labia  livida , lingua  alba  et 
gelida,  tremuJa,  illo  sudore  aegroti  manant,  brachia  et 
crura  jaciant.  Nonnullis  placida  et  somno  similis  mors 
obrepit,  sitis  quidem  in  tergo  vel  paulo  ad  latus  sini- 

sirum;  aliorum  pedes  inmenl,  facies  esi  fusca  ut  cholera 
affcciorum,  ct  moriuniur  molesiiis  vexaii. 

DECURSUS^ 

Corium  dierum  numerum  pericardiiis  exsudaioria 
sanguinolenta  explere  non  consuevit.  Si  prodromi  mi- 
nus elucent  neque  diu  durant^  si  concludere  possumus, 
accessionem  per  exsudatum,  do  quo  infra  dicemus,  fa- 
ciam esse;  tribus  diebus  vel  quaiuor,  quin  non  raro  ho- 
ris viginii  quaiuor,  ubi  praecedit  tamen  stadium  verum 
prodromorum , febre  praesente  hebdomadibus  finiri  pot- 
est. Saepe  vitio  diactetico,  exempli  grj\tia  oneratione 
in  epulis,  finis  maturatur. 

DIAGNOSIS. 

Morbus  confundi  potest  cum  pericarditide  ct  cardi-  / 
lide,  sed  dolor  hebes  non  solum  est  sub  sterno,  verum 
etiam  tendit  per  totum  pectus.  Sensorium  est  semper 
integrum,  si  excipimus  casus  rariores,  in  quibus  imma- 
nes dolores  efficiunt,  ut  aegroti  denique  Omni  sensu  ca- 
reant  et  torpore  affecti  jaceaut.  In  illis  morbis  deliria 
^uon  desunt,  aegroti  jactantur  aliquandoque  ex  lecto  ex- 
siliunt; nostri  vero  quemque  motum  diligenter  evitant. 

In  carditide  rheumatica  cor  fortiter  palpitat,  hic  vero 
est  pulsus  ejus  semper  suppressus  atque  saepe  ne  audiri 
quidem  potest;  item  non  est  strepitus  inter  contractio- 
nes cordis  ut  in  illa. 

Permutari  porro  potest  malum  cum  pneumonia, 
tussi  praesente.  Sed  sputum  sanguineum  deficit  atque 
percussio  utique  sonum  clarum  excepta  regione  cordis 
profert. 

Primo  adspectu  forsan  quis  nostrum  morbum  pro 
cholera  habere  possit,  si  quidem  aliquando  aegroti  prae-  ’ 

bcnt  specictn,  ut  supra  diximus,  eadem  atrcctorum:  sed 

accuratior  perscrutatio  vix  tironem  diu  in  hoc  erroro 

versari  patietur,  nam  vomitus  et  diarrhoea  non  adsunt. 

Jam  C.  Aurelianus  in  loco,  quo  cardiacos  discernit 

ab  his,  qui  stomacho  patiente  laborant : in  cardiacis  vero, 

inquit,  neque  dolor,  neque  post  cibum  gravedo,  neqne 

% 

vomitus  esse  perspicitur,  et  torpor  frigidus  idem  atque 
aequalis  perseverat.®  Plura  etiam  de  diagnosi  in  se- 
quente comparatione  exstant.  Denique  cum  hydrope 
pericardii  morbus  noster  confundi  potest,  sed  aegroti  non 
vomunt  et  positio  tranquilla  in  tergo,  quam  hydropici 
nequaquam  sustinere  possunt,  confirmat  diagnosin. 

^ AETIOLOGIA. 

Evenit  pericarditis  temporibus  veris  aestatis,  usque 
ad  auctumnum,  atque  arripit  viros  natos  inter  viginti 
et  triginta  annos,  robusto  habitu,  plenos,  calidos,  com- 
pactos, non  minus  leucophlegmaticos,  sed  alios  quoque 
debiles  et  parum  calidos, , animo  demisso,  laborantes  vi- 
rium infirmitate,  lentitudine.  Multi  sunt  jam  prius  af- 
fecti scorbuto.  Causae,  quae  morbum  efficiunt,  sunt: 
fortissimae  virium  contentiones,  refrigerationes,  animi 
affectiones  deprimentes,  ut  moeror,  sollicitudo,  despera- 
tio, timor,  nostalgia,  quin  laesiones  externae,  contusio- 
nes pectoris.  Etiam  in  cunctis  descriptionibus  carditidis 
et  pericarditidis  magnam  legimus  virium  contentionem, 
et  inflammationem  efficere  atque  tristes  animi  affectiones 
continuam  quidem  congestionem  adjuvare  posse.  Inter- 
dum exoritur  subito  stadium  accessionis,  postquam  per 
longum  tempus  aegroti  febre  intermittente  laboraverunt, 
quam  omnia  febrifuga  cum  recta  vivendi  ratione,  aer 
purissimus  vincere  non  potuerant,  vitio  diaetae  provoca- 

iaai.  Ebriositas  t‘t  coiisuctiulo  post  cibum  in  calitla, bal- 
nea cumli  sunt  pariter  causae. 

Prognosis 

sciiiper  est  tlubia,  vergens  ad  malam;  in  casibus,  in  qui- 
bus accessio  celeriter  et  subito  irruit,  pessima  atque  ut 
supra  dictum  est,  caute  instituenda,  anguis  enim  sub 
herba  latet,  praecipue  ubi  symptomata  leviora  esse  coe- 
perunt. Quo  acutior,  quo  perniciosiores  habet  eventus 
hic  morbus,' eo  majoris  est  momenti,  illum  ab  omnibus 
ei  similibus  morbis  stricte  statimque  distinguere. 

Morbi  Defini tio.  ' 

Si  interrogamus,  quae  sit  natura  pericarditidis  nostrae, 
habemus  in  mortuo  corpus  delicti  atque  respondeiK^um, 
esse'  exsudatum  liquoris  sanguinolenti  in  pericardium  ho- 
minis scorbuto  affecti;  quomodo  vero  idem  factum  sit, 
haec  est  altera  quaestio.  Seidlitzius  dicit,  quod  atti- 
net ad  pathogenesin , signum  distinctionis,  in  carditide 
genuina  inflammationem  primum  adesse,  tunc  exsudatum 
fieri,  non  ita  in  nostro  morbo:  nos  igitur;/ Concludere 
debemus,  in  pericarditide  scorbutica,  quam  quoquo  mor- 
bbm  jure  nominavit,  primum  exsudatum  atque  tunc  in- 
flammationem fieri.  Equidem  puto,  hunc  virum  notiones 
extravasatum  et  exsudatum  permutavisse  aut,  ut  ex 
aliis  locis  verisimile  est,  unum  idemque  existimasse. 
Quomodo  enim  exsudatum  sine  inflammatione  cogitari 
potest?  Accuratam  definitionem  morbi  non  protulit. 
Inflammationem  antecedere  censeo,  nam  sine  ea  sympto- 
mata pectoris  in  stadio  prodromorum  demonstrari  non 
possunt.  Si  Seidlitzius  ait  haec  omnia  symptomata 
in  febre  synochali  scorbutica  quoque  observata  esse,  se- 
ctiones, quas  Lind,  celeberrimus  auctor  de  scorbuto, 

in  multis  scorbuticis  fecit,  in  quibus  nunquam  liquorem 
sanguinolentum  in  pericardio  invenit,  argumenta  profe- 
ram. Quamobrem  contendo,  aliquid  esse  debere  in  morbo 
nostro,  quod  efficiat,  ut  scorbutus  ad  pericardium  tendat, 
neque  ad  partes  consuetas,  , Quid  vero  aliud  esse  possit, 
quam,  si  etiam  non  inflammatio,  tamen  status  subinflam- 
matorius?  Ruborem  pericardii,  tumorem,  exsudatum  - 
fibrosum  ut  in  vulgata  pericarditide  non  cerni  patet, 
quia  nostra  est  pericarditis  in  homine  scorbuto  affecto. 

Sanguis  turgorem  vitalem  et  rectam  mixtionem, 
vasa  capillaria  tonum  suum  amiserunt.  Ne  multa,  quod 
dyscrasia  in  corpore  esi,  propter  quam  symptomata  in- 
flammationis tam  intensiva  non  possunt  exstare.  — 
Mea  igitur  sententia  altius  petita  haec  est:  omnes  vitae 
functiones  duo  factores,  ut  ita  dicam,  administrant,  sy- 
stema nervorum  et  systema  circulationis.  Ambo  inter 
se  vim  habent  reciprocam:  alterum  sine  integritate  alte- 
rius integrum  manere  nequit  atque  inter  se  aequabilita- 
tem tenent;  si  alterum  patitur,  etiam  necessario  afflictum 
est  alterum.  Cerebrum  et  medulla  spinalis,  organa  cen- 
tralia, alluuntur  ab  sanguine,  quo  reactio  provocatur, 
quae  debet  esse  normalis,  si  sanguis  justa  qualitate  est. 
Quomodo  res  se  habet  In  scorbuto?  Quum  hoc  in  casu 
sanguis  malam  qualitatem  ct  dissolutam  habeat,  organa 
centralia  quoque  a mala  materie  alimentaria  atque  ab- 
normi incitamento  alluantur;  necessario  sequitur,  ut 
reactio  eorum  irregularis  sit  atque  nervi,  qui  praefecti 
sunt  circulationis  systemati,  notione  laxiore,  ex  norma 
fungi  non  possint.  Ergo  nos  habemus  iterum  duo  mo- 
menta, unum  impeditam,  malam  circulationem,  alterum 
dyscrasiam  adauctam.  Pulmones,  quum  nervi  quoque, 

qui  respirationem  regunt,  alitor  nitantur  ac  si  factores 
essent  aequales,  sanguinem  non  satis  desoxydare  possunt, 
qua  ex  re  abundantia  sanguinis  venosi  gignitur,  itaque 
oppressio  pectoris.  Nunc  vero  in  pulmonibus  sanguis 
haesitat,  bineque  systema  arteriosum  intermissionem  fa- 
cit, atque  item  in  canalibus  suis  sanguis  venosus,  cujus 
pars  exprimitur  per  vasa  capillaria  ad  superficiem  cutis, 
atque  ita  fit  sudor  frigidus  et  pinguis  ei  viscosus;  sed 
abundantia  sanguinis  venosi  provocat  denique  obitum. 
Conditione  subinflammatoria  congestio,  parietes  vaso- 
rum propter  dyscrasiam  paulum  nutriuntur,  relaxantur 
suumque  tonum  amittunt,  pondus  et  gravitas  sanguinis 
praevalent,  quia  vis  vitalis  non  inest,  et  sic  tandem  ex- 
sudatum in  pericardium  exsistit.  — 

CURATIO. 

Duplex  esse  potest  nostri  morbi  cura  vel  propby- 
lactica,  quae,  quominus  morbus  verus,  stadium  accessio- 
nis, erumpat,  prohibere  studet;  vel  therapeutica , cujus 
est,  morbum  exortum  sanare. 

Indicatio  prima  veterum,  secundum  quam  plurimum 
sudorem  impedire  et  vincere  voluerunt,  non  est  respi- 
cienda. Nostra  ratio  medendi  attendenda  est  ad  cura- 
tionem febris  synochalis  scorbuticae,  qua  re  inclinatio 
quoque  congestionis  ad  pericardium  prohibeatur.  Est 
igitur  venaesectio  magna  unciarum  octo  usque  ad  duo- 
decim instituenda  neque  unquam  praetermittenda,  post 
quam  adhibeatur  hydrarg.  mur.  mite  conjunctum  rad. 
Jalapae,  medicamina  temperantia , Kali  nitricum  cum 
sulphure  stibiat.  aurant.,  brevi  tamen  tempore,  febre  ces- 
sante acida  vegetabilia.  Corpora  lavanda  sunt  aceto, 
perungenda  oleo  et  aromaticis,  ut  scorbutus  vincatur. 

ratione  vivendi  irriiar.le  aegroti  utantur,  bibant  vinum, 
edant  pipcr , allia.  Eaedem  frictiones  acres,  sinapismi, 
cataplasmata,  quae  illi  veteres  medici  commemoraverunt, 
utilitati  sunt.  Themison  commendat  cataplasma  ex 
farina  secalis  ct  seminum  lini  in  aceto  coctum,  atque  a 
Seidlitzio  spectatum  esi.  Extracta  amara  cum  deco- 
cto turion.  pini,  acidum  muriaticum,  succus  'expressus 
cochleariac,  succus  citri  dosibus  magnis,  alumen  prae- 
beantur. Aegroti  in  balnea  calcariae  cblorihicae  depo- 
nantur. In  virium  defectione  china  detur  et  similia. 
Procedente  scorbuto  vcnaesectio  repetenda  est,  ut  hae- 
morrhagiae occuratur  neque  is  locum  [teneat  in  hepate, 

\ 

pulmonibus  aliisque  partibus  ex  diathesi  individui  et  ex 
constitutione  epidemica. 

Ut  in  quoque  morbo,  sic  potissimum  in  nostro  illud 
Hippocraticum  valet:  »si  unquam  aliquis  in  ullo 

morbo  utilitatem  attulit,  eum  justo  tempore  attulisse 
necesse  est.«  Hic  cunctari  non  debemus:  si  suspicari 
licet,  accessionem  factam  esse,  exsudatum  adesse  in  pe- 
ricardio, statim  vcnaesectio  instituatur  oportet;  ab  initio 
sanguis  tarde  tantum  de  vena  stillat,  mox  fluere  incipit 
atque  tunc  aegroti  mcfximc  levantur,  quod  levamentum 
quidem  non  diu  constat,  quum  ex  consuetudine  celeriter 
accessio  nova  et  ca  acutior  sequatur.  Cucurbitulae 
sanguineae  ad  dorsum  atque  regionem  pericardii  ap- 
plicandae sunt:  frictiones  corporis  oleo  et  spirituosis, 
unguento  cinereo  non  deficiant.  Cataplasmata  ex  acri- 
bus pectori  imponantur,  item  extremitatibus  sinapismi, 
ut  derivetur.  Resorptio  quoque  modo'  adjuvetur.  Porro 
sunt  adhibenda  volatilia  incitantia,  infusum  arnicae, 
camphora,  chininum,  vinum  ct  quod  debile  infirmumque 

corpus  confirmei.  Lavalionos  acelicae  et  balnea  aro- 
matica salutaria  fuerunt. 

In  convalescentia  apparatus  antipblogisticus  lenioris 
generis  in  usum  vocandus  est,  Kali  nitricum  etc.,  quo- 
cum  antiscorbutica,  acida  ct  quae  supra  dicta  sunt,  con- 
jungantur, Quando  vero  somnus  nondum  recreat,  quando 
aegrotus  adhuc  afflictus  est  viribus,  nullumqiie.  deside- 
rium habet  ciborum,  quando  symptomata  exstant,  quae 
resorptionem  liquoris  sanguinolenti  nondum  factam  in- 
dicant, tum  vesicatoria,  herb.  digitalis  purpureae,  spirit. 
nitri  dulcis,  cort.  Cbinae,  acida  praecipiamus.  Diaetam 
denique  semper  medicaminibus  aequiparare  conati,  caute 
ad  res  <magis  nutrientes  transeamus. 

SECTIO. 

In  hominibus  <pcricarditide  scorbutica  exstinctis  ma- 
gnam invenimus  declinationem  a statu  normali.  Post- 
quam pectus  secuimus,  maximum  pericardium  in  oculos 
cadit,  quod  aliquam  partem  totius  anterioris  cavi  pecto- 
ris tenet,  pulmones  reprimens,  aliquando  in  nonnullis 
locis  rubicundum;  venae  turgent  sanguine.>  Si  nunc  pe- 
ricardium inciditur,  copiam  liquoris  sanguinolenti,  quae 
duas  ad  sex  libras  complectitur,,  invenimus.  Idem  liquor 
ex  rubro  niger,  aliquantulum  crassus,  habet  speciem 
sanguinis  venosi;  quum  vero  nusquam  coagulum  oculis 
percipere  possumus,  argumentandum  est,  liquorem  esso 
sanguinis  serum,  quod  cum  cruore  granulorum  sit  mix- 
tum, materiem  fibrosam  tamen  illorum  esse  retentam  iii 
vasis.  Si  enim  eundem  calori  tradimus,  coagulatur,  qui 
est  eflectus  albuminis  in  sero  contenti.  Circa  cor  at- 
que in  superficiei  interna  pericardii  spectamus  stratum 
fibrosum  et  albuminosum,  reticulatum  colore  ex  rubro 

cacmleo,  atque  villosum  et  facile  solvemlum,  post  quod 
pericardium  ipsum  eodem  colore  elucet.  Hoc  stratum 
igitur  non  est  pseudomcmbrana,  quae  observatur  in  pe- 
ricarditide et  carditide  serosa,  quum  adstricte  inhaereat 
atque  concretionem  quidem  efficiat.  Sed  dixerit  quispiam, 
nostrum  morbum  nihil  nisi  carditidem  polyposam  fuisse, 
massa  sanguinolenta  inductus.  At  hoc  discrimen  est: 
polypus,  qui  invenitur  in  carditide,  habet  densam,  con- 
sistentem, fibrosam  structuram,  saepe  proprium  systema 
vasculosum  atque  arcte  inhaeret.  Non  ita  in  scorbutica. 
Praeterea  symptomata  quoque  amborum  morborum  ma- 
xime variant.  Schoenlein  dicit,  non  raro  in  pericar- 
dio inflammationis  symptomata  inveniri,  atque  sic  mea 
sententia,  inflammatorium  utique  statum  in  morbo  no- 
stro adesse,  contra  Seidlitzium  auctorem  habet  gra- 
vissimum. Cor  multa  pinguedine  circumdatum  minimum 
est  ct  compressum,  uti  verisimile,  per  magnum  exsuda- 
tum, ut  cava  ejusdem  magnopere  comminuta  sint;  sub- 
stantia est  compacta  et  solidissima,  nec  dissimili  colore. 
Cerebrum  et  medulla  spinalis  nihil  anomali  praebuerunt, 
neque  viscera  abdominis,  nisi  quod  scorbutus  ad  has 
quoque  partes  tetenderat,  in  quibus  deinde  illae  macu- 
lae scoi'buticae  nigrae  ex'ant;  item  hepar  in  iis,  qui  spe- 
ciem cholera  affectorum  habebant,  maximum  repertum 
est,  Ubique  venae  sanguine  abundantes  sunt. 

COMPARATIO. 

‘ Fateri  quidem  debemus,  illam  sententiam , morbum 
cardiacum  atque  pericarditidem  exsudatoriam  sanguino- 
lentam inter  se  aequales  esse,  argumentis  plane  non 
refutandis  carere,  illis  quidem  in  sectione  inventis;  sed 
multa  alia  auxilium  nobis  ferunt.  Aurelianus  com- 


X 


29 


parat  morbiiin,  quoti  allinet  ad  diagnosin,  cum  tetano, 
in  quo,  si  spasmus  pectus,  pulmones,  cor  accipit,  posi- 
tio in  tergo,  ut  in  nostra  pericarditide  observatur;  — 
deinde  cum  cardialgia;  si  respicimus,  hoc  in  morbo  do- 
lores non  solum  ad  ventriculum,  sed  etiam  ad  pectus 
tendere  posse,  hic  quoque  oppressionem  exoriri,  eandem 
cum  malo  nostro  conferre  possimus;  — cum  asphyxia: 
verisimiliter  lipothymiam  tantum  atque  syncopen  cogi- 
tavit, in  quibus  etiam  pulsus  debilitatus  est  atque  respi- 
ratio vel  paene  evanuit,  attamen  animi  defectus  aliaque 
adsunt,  in  morbo  nostro  non  obvia;  — deinde  cum  ac- 
cessione hysterica  nihil  nobis  obstat  comparantibus. 
Praeterea  aetiologia  favet.  Easdem  causas  habet,  peric. 
scorb.  quas  morbus  cardiacus,  easdem  corporis  consti- 
tutiones, eodem  anni  tempore  evenit.  Quamvis  coelum 
Russiae,  sub  quo  pericarditis  scorbutica  praecipue  ob- 
servatur, illi  regionum  meridiem  versus  sitarum  conferre 
non  possimus,  in  quibus  morbus  cardiacus  est  grassa- 
tus, illis  tamen  temporibus  frequens  usus  balneorum 
calidorum  luxuriesque  indigestionis,  infirmitatis,  relaxa- 
tionis musculorum,  suppressionis  transpirationis  causas 
afferre  potuerunt,  quae  satis  bene  aptae  sunt  ad'diathc- 
sin  scorbuticam  gignendam.  Huc  accedit,  quod  frigidum 
coelum  non  sola  conditio  est,  quae  scorbutum  provocet, 
sed  etiam  humor,  quo  hae  quoque  terrae  certe  non  ca- 
ruerunt.  Nonnulli  loci  graecorum  auctorum  produnt  illis 
temporibus  morbum  jam  adfuisse,  etsi  Sprengel  in  hi- 
storia medicinae  contendit,  vestigia  morbi  dubia  esse, quum 
veteres  terras  septentrionales  non  satis  cognitas  habuis- 
sent, atque  itinera  maritima  longiora  non  fecissent.  Equi- 
dem hujus  viri  sententiam  potissimum  argumentum  esse  opi- 

nor:  quod  veteros  scorbutum  perfectum,  ut  in  terris  se- 
ptentrioTnalibus  evenit,  non  viderint,  hanc  ob  causam  eum 
accurate  non  descripsisse,  aut  peculiarem  morbum  non 
habuisse  sed  symptoma  accidens.  Frigus  unicam  cau- 
sam n'on  esse  demonstrat  Italia,  ubi  omnibus  tempori- 
bus scorbutus  repertus  est,  ut  L eo  nb  ardus  Targa 
enarrat.  Anno  1260  exercitus  ebristianus  sub  duce  Lu- 
do vico  nono  in  Aegypto  scorbuto  correptus  est.  Ne- 
gari igitur  nou  potest,  diathesin  scorbuticam  etiam  apud 
veteres  obtinuisse. 

Quod  vero  comparationem  probat,  sudor  est  pro- 
prius, qui  in  morbis  ambobus  exoritur.  Sudor  anglicus 
quidem  similitudinem  etiam  babet,  sed  celeberrimi  libri 
de  sudore  Anglico  auctor  illustrissimus  Hecker  discri- 
mina docuit,  atque  omnino  discrepat  eo,  quod  adsint 
affectiones  cerebri  et  medullae  spinalis,  vomitus  etc., 
quae  in  nostro  morbo  non  reperiuntur.  Licet  therapia 
nunquam  aliquid  declarare  queat,  concludere  tamen  de- 
bemus ex  remediis,  quibus  illi  medici  usi  sunt,  et  ex 
prosperis  eventibus,  quos  eadem  effecerunt,  de  similitu- 
dine symptomatum. 

VITA. 


Natus  sum  ego  Ottomar  Hugo  Zicger  anno 
MDCCCXVIII.  die  octavo  mensis  Decembris  Domiiiis 
patre  Guilelmo,  matre  e gente  Fischer,  quibus  Dei 
optimi  maximi  gratia  hucusque  vivis  laetor.  Confessioni 
evangclicae  addictus  sum.  Primis  litterarum  elementis 
partim  in  urbis  schola,  partim  a fratre  meo  imbutus, 
gymnasium  Torgaviense  sub  auspiciis  directoris  Muel- 
Icr  frequentavi.  Post  octo  annos  maturitatis  testimonio 
instructus,  paschali  tempore  Lipsiam  me  contuli,  ubi 
a Rectore  Magnifico  III.  Web  er  inter  cives  academicos 
receptus,  medicorum  ordini  adseriptus  sum.  Per  annum 
ibi  commoratus  lectionibus  interfui  hisce:  de  logice  111. 
/R  ar  te  ns  te  in,  de  psychologia  et  anthropologia  111.  H e i n* 
roth,  de  botanice  111.  S chwaegri  chen,  de  zoblogia 
et  zootomia  111.  Poeppig,  de  physice  111.  Fech ner,  de 
chemia  111.  Kuehn,  de  encyclopaedia  et  methodologia 
medica  Cei.  Kneschke,  de  omnibus  anatomiae  partibus 
111.  Weber,  de  Celso  Exp.  Neubert. 

Tum  tempore  paschali  a MDCCCXL.  in  hanc  ce- 
leberrimam litterarum  universitatem  Berolineiiseni  di- 
scessi et  a Rectore  MagniGco  Tvvesten  inter  cives 
academicos  receptus,  a Decano  maxime  spectabili  111. 
llecker  medicinae  studiosis  adseriptus,  hasce  scholas 
frequentavi:  de  botanice  111.  Kunth,  de  chemia  organica 
Ili.  Mitscherlich,  de  materia  medica  Cei.  Mitscher- 
lich,  de  physiologia  et  de  anatomia  comparata  111. 
M uel  1 er , de  anatomia  organorum  sensuum  Ill.Sch  lemm. 
In  arte  cadavera  rite  secandi  duces  mihi  111.  Mueller 
et  111.  Schlemm  luerunt.  Praeterea  disserentes  audivi: 
<lc  pathologia  generali  Cei.  Eck,  de  auxilio  in  repenti- 
nis vjtae  periculis  ferendo  Beat.  Osann,  de  niorbis 

psychicis  111.  Ilorn,  de  pathologia  et  therapia  speciali 
111.  Schonlcin,  de  chirurgia  111.  Juengkon,  de  me- 
dicina forensi  111.  Wagncr,  de  historia  medicinae  111. 
Heclicr,  de  arte  obstetricia  111.  Kluge,  de  oculorum 
operJ\tionibus  Exp.  Angelstein. 

Exercitationibus  clinicis  medicis,  chirurgicis,  ophlhal- 
miatricis,  obstetriciis  interfui  virorum  Illustrissimorum: 
Dieffenbach,  Juengken,  K1  ug e,  R om  b erg,  Schon- 
Lein,  Truestedt,  Wagner,  Wo  Iff. 

Ut  logi  civili  satisfaciam,  per  annum  in  legione 
praetoriana  medici  inferioris  ordinis  duce  Exp,  Buett- 
nei%  medico  legionario,  munere  fungor. 

His  omnibus  viris,  optime  de  me,  meritis,  quam  ma- 
ximas gratias  ago  semperque  habebo. 

Jam  vero  tentaminibus , eti  philosophico  et  medico, 
atque  examine  rigoroso  coram  gratioso  medicorum  or- 
dine rite  superatis,  spefo  fore,  ut  dissertatione  thesibus- 
que publice  defensis,  summi  in  utraqiic  medicina  hoilo- 
res  mihi  concedantur,  — 

T II  E S E S. 


1.  Haemorrhagia  non  est  morbus,  sed  morbi  symptoma. 
2*  Trepanatio  prophylactica  rejicienda. 

2.  In  delirio  tremente  vinculis  adstringcre  non  est  pro- 
bandum. . 

4.  Qui  locum  medicorum  non  habent,.;  'dicinam  scire 

non  debent.  ( 

